recursal/SuperWikiNEXT-32B huggingface dataset:
המוזיאון מבחוץ
חנוכיית "גבריאל" בעיצוב מיירם ברעם
**בית** **יָד לַבָּנִים פתח תקווה** הוא מבנה ציבור הנמצא בפארק יד לבנים שבפתח תקווה, ומשמש כסניף ארגון יד לבנים בעיר. סניף זה הוא בין היכלי ההנצחה הראשונים בישראל שהוקדשו מראשיתם לתכלית הנצחת זכר הלוחמות והלוחמים של מלחמת העצמאות.

סניף זה הוא חלק מקריית המוזיאונים של פתח תקווה לצד מוזיאונים אחרים. בנוסף, פארק יד לבנים השוכן בצמוד למבנה, נקרא על שמו של המבנה.

היסטוריה
--------

ההחלטה על בנייתו התקבלה ב-1951 בעקבות יוזמה של אימהות שכולות תושבות פתח תקווה, והמבנה נחנך באפריל 1953, כשמנהלו הראשון היה ברוך אורן.

בין השאר פעלו בו אולם הרצאות וכנסים, חדר עיון וספריית אמנות ומדעים לשימוש הציבור. עוד התקיימו בו מפגשים של תנועות ומועדוני נוער, סדרות חינוך לחיילים ולחניכי קורס קצינים של צה"ל, וליווי צמוד של המשפחות השכולות, הנצחת שמות הנופלות והנופלים, ואיסוף ותיעוד של סיפורי חייהם. במקביל הרחיב אורן את הבית והקים בו אולמות להצגת אוסף אמנות, ותערוכות של אמניות ואמנים ישראלים.

שילוב ייחודי זה היווה מודל לבתי יד לבנים הרבים שנבנו מאז ברחבי הארץ, וב-1980 זכה בית יד לבנים זה ומנהלו בפרס ישראל.

> 
> בית יד לבנים בפתח-תקוה הוא הראשון והמשוכלל ביותר מבין בתי ההנצחה לבנים שנפלו והוא משמש כבנין-אב לכל הבתים מסוגו בארץ
> 
> 
> 
> — שופטי פרס ישראל על החלטתם להעניק לבית יד לבנים בפתח תקווה פרס זה
>

גלריה
-----

* פרט מן הבסיס של "חנוכיית גבריאל" בעיצוב מיירם ברעםפרט מן הבסיס של "חנוכיית גבריאל" בעיצוב מיירם ברעם
* פרט מן הבסיס של "חנוכיית גבריאל" בעיצוב מיירם ברעםפרט מן הבסיס של "חנוכיית גבריאל" בעיצוב מיירם ברעם
* 
* 
* 
* "מנעי קולך מבכי" מאת אהרון פריבר, תבליט בטון"מנעי קולך מבכי" מאת אהרון פריבר, תבליט בטון
* המוזיאוןהמוזיאון

ראו גם
------

* יד לבנים (באר שבע)

קישורים חיצוניים
----------------

ויקישיתוף מדיה וקבצים בנושא **יד לבנים** בוויקישיתוף
* בית יד לבנים פתח תקווה, באתר יד לבנים
* בית יד לבנים פתח תקווה, באתר גלעד-לזכרם
**בארי גרינשטיין** (באנגלית: **Barry Greenstein**; נולד ב-30 בדצמבר 1954) הוא שחקן פוקר יהודי אמריקאי. בשנת 2011 נבחר להיכל התהילה של הפוקר.

קורות חיים
----------

גרינשטיין עשה תואר במדעי המחשב באוניברסיטת אילינוי באורבנה-שמפיין. הוא למד לדוקטורט במתמטיקה, אך לא סיים את התואר.

אף על פי שהרוויח כסף בפוקר, גרינשטיין החל לעבוד בסימנטק בשנות השמונים במחשבה שהדבר יקל עליו בתהליך האימוץ של ילדיו החורגים. לגרינשטיין 6 ילדים, מתוכם 4 מאומצים.

קריירת פוקר
-----------

גרינשטיין זכה פעמיים באירוע המרכזי של סבב הפוקר העולמי, ב-World Poker Open ב-2004 וב-WPT Invitational ב-2006.

ב-2004 גרינשטיין זכה בצמיד אליפות העולם בפוקר הראשון שלו בטורניר Deuce to Seven Draw, בו הרוויח כ-296 אלף דולר. ב-2005 ניצח בטורניר פוט-לימיט אומהה הולדם וזכה בכ-128.5 אלף דולר. ב-2008 ניצח בטורניר Razz וזכה בצמיד השלישי שלו ובכ-158 אלף דולר.

גרינשטיין נהג להופיע בתוכניות פוקר רבות, והיה חבר קבוע בתוכניות High Stakes Poker ברשת GSN וב-Poker After Dark ברשת NBC.

ב-2011 נבחר להיכל התהילה של הפוקר.

נכון לנובמבר 2021, גרינשטיין זכה בסך של כ-8.5 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם וכ-2.5 מיליון דולר בסבב הפוקר העולמי.

### צמידי אליפות העולם בפוקר

| שנה | טורניר | פרס |
| --- | --- | --- |
| 2004 | $5,000 No Limit Deuce to Seven Draw | $296,200 |
| 2005 | $1,500 Pot Limit Omaha | $128,505 |
| 2008 | $1,500 Razz | $157,619 |

פילנתרופיה
----------

גרינשטיין נוהג לתרום את זכיותיו לארגונים שונים ובראשם "Children, Incorporated", דבר אשר זיכה אותו בכינוי "רובין הוד של הפוקר".

ספריו
-----

* 2005 - Ace on the River: An Advanced Poker Guide

קישורים חיצוניים
----------------

ויקישיתוף מדיה וקבצים בנושא **בארי גרינשטיין** בוויקישיתוף
* בארי גרינשטיין, ברשת החברתית אקס (טוויטר)
* בארי גרינשטיין, באתר The Hendon Mob
* בארי גרינשטיין, באתר Global Poker Index
* בארי גרינשטיין, באתר אליפות העולם בפוקר
* בארי גרינשטיין, באתר סבב הפוקר העולמי

הערות שוליים
------------

1. ↑  Poker Hall of Fame Class of 2011: Barry Greenstein, באתר אליפות העולם בפוקר, ‏26 בדצמבר 2011 (באנגלית)
2. ↑  Barry Greenstein Builds Gymnasium with Children, Inc, באתר CardPlayer, ‏28 באוקטובר 2008 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4077 2006
* LCCN: n2005090991
* NKC: xx0139624
* VIAF: 33873161
* WorldCat: lccn-n2005090991

 |
**רוג'רו השני, מלך סיציליה** (באיטלקית: **Ruggero II di Sicilia**‏, 1095–1154) היה מלך סיציליה שאיחד את הנחלות הנורמניות באיטליה וייסד את ממלכת סיציליה הנורמנית.

חייו
----

רוג'רו השני הוא בנו של רוג'רו הראשון, רוזן סיציליה, אחד משורה של אצילים נורמנים ששלטו באופן עצמאי בערים של דרום איטליה. עם מותו של רוג'רו הראשון בשנת 1101 עלה בנו סימון דה הוטויל לכס הרוזנות אך נפטר בשנת 1105 ותואר הרוזנות עבר לרוג'רו תחת העוצרות של אימו אדלייד דל ווסטו, וכשליט יחיד משהגיע לבגרות בשנת 1112.

בשנת 1117 נישא רוג'רו לאשתו הראשונה, אלווירה מקסטילה.

בשנת 1122 הגיע רוג'רו להסכם עם הדוכס הנורמני של פוליה לפיו יוותר הדוכס על תביעותיו על סיציליה תמורת עזרתו של רוג'רו בהכנעת אחד מהווסלים שלו. רוג'רו יצא מסיציליה דרך מצר מסינה ובדרך כבש וסיפח את מחוז בזיליקטה שבדרום איטליה. לאחר מותו של הדוכס תבע רוג'רו את השליטה על כל נכסי משפחת הוטוויל, אך נתקל בהתנגדות האפיפיור הונוריוס השני שראה בדאגה את ההתעצמות של הנורמנים וראה באחדות הישויות הנורמניות איום על מדינת האפיפיור. התנגדות האפיפיור איפשרה לרוג'רו להכניע את כל מתנגדיו ועם מות הונוריוס התפתח מאבק על הכס הקדוש, ורוג'רו תמך באנטי-אפיפיור אנאקליטוס השני מול אינוקנטיוס השני. בתמורה לתמיכתו זו הוא זכה לקבל את אישור האנטי-אפיפיור להפיכת סיציליה לממלכה והוכתר כמלך סיציליה ביום חג המולד של שנת 1130. התערבותו של רוג'רו במאבק הובילה למלחמה שנמשכה עשור בה השתתפו מלכי אירופה החשובים והצריכה אותו להילחם גם מול אויבים מבית ומול המתחרה של הממלכה הנורמנית בים התיכון - האימפריה הביזנטית.

בשנת 1136 הצליחו כל אויביו של רוג'רו לאחד את כוחותיהם וצבא הקיסרות עם צבאות של האצילים הנורמנים המורדים ויחידות הצבא הביזנטי דחקו את רוג'רו מאיטליה פלשו וכבשו את סלרנו מבלי שנתקלו בהתנגדות של ממש. שאננות הביאה להתפוררות הקואליציה והקיסר עזב לגרמניה. אז הגיח רוג'רו מסיציליה לקלבריה ודחק חזרה את שרידי הקואליציה ותפס את הדוכסות של נאפולי. ביום 30 באוקטובר נפגשו הצבאות האיטלקיים - נורמנים שמנה כ 1,500 אבירים עם הצבא הסיציליאני של רוג'רו שבו היו ככל הנראה 400 אבירים וחיילים מוסלמים ב**קרב ריגאנו** בו הובס הצבא הסיציליאני ורוג'רו נמלט לסלרנו. בשנת 1138 מת אנאקליטוס השני, אך רוג'רו לא נרתע ממות בן בריתו וחזר להילחם באויביו בסדרת מצורים ומסעות שכוונו כנגד מבצרים ומתוך הימנעות מקרב מכריע. הטקטיקה הצליחה וכוחות האצילים הנורמניים המורדים נדחקו אל הקיר וביום 30 באפריל 1139 נהרג מנהיג המורדים **ארנולף מאליף דוכס פוליה**.

בקיץ של שנת 1139 פלש צבא מדינת האפיפיור לממלכתו של רוג'רו השני, אך בקרב שנערך ביום 22 ביולי הובסו הפולשים והאפיפיור נלכד על ידי רוג'רו, שלושה ימים לאחר מכן הכריז אינוקנטיוס על רוג'רו כמלך סיציליה.

בשנת 1154 נפטר רוג'רו ונקבר בקתדרלת פלרמו.

קישורים חיצוניים
----------------

ויקישיתוף מדיה וקבצים בנושא **רוג'רו השני, מלך סיציליה** בוויקישיתוף
* רוג'רו השני, מלך סיציליה, באתר "Find a Grave" (באנגלית)
* רוג'רו השני, מלך סיציליה, באתר אנציקלופדיה בריטניקה (באנגלית)
* רוג'ר ה-2, (1095-1154), מלך סיציליה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409331805171
* BnF: cb121018300 (data)
* CiNii: DA04107913
* GND: 11860211X
* ICCU: CFIV055867
* ISNI: 0000 0001 1477 1971
* LCCN: n80086499
* NKC: jo20201094038
* NLP: a0000002697730
* NTA: 071092293
* RERO: 02-A027777123
* SELIBR: 205904
* SUDOC: 027503909
* ULAN: 500258099
* VIAF: 89029606
* WorldCat: lccn-n80086499

 |
פירוש נוסף ערך זה עוסק במוצר קוסמטי. אם התכוונתם לסוג דגים במשפחת השפתוניים, ראו שפתון (סוג).
דוגמה של שפתון נתון בשפופרת אופיינית עם מוליך
שימוש בשפתון בצבע אדום לצרכים קוסמטיים
**שפתון** (נקרא גם **ליפסטיק** או **אודם**) הוא מוצר קוסמטי ורפואי הנמרח על השפתיים. שפתונים קוסמטיים משמשים להבלטה והדגשה חזותית של השפתיים או להברקה שלהן, לרוב צבעם אדום בגוונים שונים. שפתונים רפואיים משמשים להגנה על השפתיים מקרינת השמש ומהתייבשות.

שפתונים מכילים מגוון של חומרים, בעיקר פיגמנטים, שמנים, שעווה, חמרים לריכוך העור, בושם ותבלינים.

היסטוריה
--------

### בעת העתיקה

השפתון היה בשימוש גם לפני 5,000 שנים בבבל, כאשר הנשים היו מקשטות את שפתיהן ועיניהן במשחה שכללה אבני חן צבעוניות מרוסקות. המצרים הקדמונים נהגו למצות פיגמנט אדום-סגול מצמחים מכילי כספית ולהשתמש בו להאדמת השפתיים, אך היו לכך השלכות בריאותיות מרחיקות לכת על המשתמש.

הנשים היווניות במאה החמישית לא התאפרו, מכיוון שהאיפור היה מיועד לשחקנים שצבעו את פניהם.

ביפן העתיקה הנשים חויבו להתאפר כאשר נראו במקומות ציבוריים. הנשים היפניות השתמשו בשפתון העשוי משעווה, דבש ופיגמנטים בגוון עדין.

המלכה קלאופטרה נהגה להשתמש בשפתון שנוצר מרסק חיפושיות ונמלים, שיצר פיגמנט ארגמני.

### בעת החדשה

המלכה ויקטוריה התנגדה נחרצות לאיפור וראתה בו דבר פרובוקטיבי השייך לעולמן של פרוצות, שאינו יאה לגבירות מהוגנות. באותה תקופה אף שררה נורמה האוסרת על עלמות להתאפר טרם נישואיהן, שמא יהווה האיפור משום הטעיית הארוס הפוטנציאלי לגבי יופייה של בחירת ליבו.

כיום השימוש בשפתון מקובל בקרב נשים בכל רחבי העולם.

עקבות עופרת
-----------

עופרת ועקבות של מתכות אחרות עלולים להימצא בשפתונים. עם זאת כיוון שמדובר על זיהום, אין ציון של מתכות אלו. מחקר מ-2007 מצא ב-33 מותגי שפתונים עופרת. כאשר הכמויות הגבוהות ביותר נמצאו בקרב המותגים Revlon ,L'Oreal ו-Cover Girl.

סוגי שפתונים
------------

שפתון ומכסה
### ליפ גלוס

הליפ גלוס הוא מוצר הנמרח מעל השפתון או ישירות על השפתיים והוא נותן לשפתיים מראה "רטוב" ומבריק. קיימים סוגים שונים של ליפ גלוס:

* **גלוס בסיסי** בצבע שקוף.
* **גלוס צבעוני** הקיים בשלל גוונים שונים שנמרחים ישירות על השפתיים.
* **גלוס נוצץ** המכיל נצנצים למראה נוצץ.
* **אודם נוזלי מאט**

### שפתון לחות

שפתון לחות הוא מוצר קוסמטי שמיועד להגן על השפתיים מפני יובש, נזקי השמש וכוויות קור, ומשתמשים בו גם גברים וגם נשים. רוב שפתוני הלחות מורכבים מדונג, קרמים, ויטמינים, שמנים אתריים, חמאת שיאה, חמאת קקאו וכדומה (ראו למשל לבלו).

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שפתון** |
| ויקיציטוט ציטוטים בוויקיציטוט: **שפתון** |
| ויקישיתוף תמונות ומדיה בוויקישיתוף: **שפתון** |

* אודות השפתון ומרכיביו (באנגלית)

הערות שוליים
------------

1. ↑  Lead in Lipstick, *Campaign for Safe Cosmetics*

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551608205171
* NKC: ph803971

 |
כמה ממוצרי החברה
**סניידרז מהנובר** (**Snyder's of Hanover**) היא מאפייה וחברה להפצת חטיפים שבסיסה בהנובר שבפנסילבניה שבארצות הברית. החברה מתמחה בכעכים והיא יצרנית הכעכים הגדולה ביותר בארצות הברית. מוצריה נמכרים בארצות הברית ומיוצאים גם לקנדה, אירופה ואסיה (ובכלל זה גם לישראל). החברה מייצרת מעל 25 סוגים של כעכים, וכן נגיסי כעכים, "כריכי כעכים", כעכים מצופים, חטיפי תפוחי אדמה וחטיפים נוספים. החברה היא יצרנית בייגלה הגדולה בארצות הברית.

היסטוריה
--------

בשנת 1909 ייסד הארי ו. וורהיים את "חברת הכעכים הנובר", שהפכה לאחר מכן לחברת הנובר פודז. בשנת 1923 יסדו הלן וויליאם סניידר חברה לאפיית כעכים ולהפצתם. בתחילת שנות השישים רכשה הנובר את סניידרז ונוצרה "סניידרז מהנובר".

ב-2007 רכשה החברה את חברת ג'ייז פודז משיקגו לאחר שזו הכריזה על פשיטת רגל. סניידרז מהנובר ממשיכה להפיץ את מוצרי ג'ייז בשוקי המערב התיכון. ב-2009 ניסתה החברה להשתלט על חברת החטיפים הפרטית אטס קואליטי פודז, אך המהלך נכשל.

ב-22 ביולי 2010 פורסם כי החל מהלך של מיזוג בין החברה לבין יצרנית החטיפים לאנס (אנ') אשר יוביל ליצירת אחת מיצרניות החטיפים הגדולות בעולם.

קישורים חיצוניים
----------------

ויקישיתוף מדיה וקבצים בנושא **סניידרז מהנובר** בוויקישיתוף
* 

* אתר האינטרנט הרשמי של סניידרז מהנובר (באנגלית)
* סניידרז מהנובר, ברשת החברתית פייסבוק

* סניידרז מהנובר, ברשת החברתית אקס (טוויטר)
* אתר הבית של ג'ייז פודס
**אבינועם עובדיה** (נולד ב-27 בפברואר 1960) הוא כדורגלן עבר ישראלי. עובדיה שיחק בעמדת המגן הימני, היה משחקניה הבולטים של שמשון תל אביב בשנות ה-80, ושחקן נבחרת ישראל.

ביוגרפיה
--------

עובדיה נולד וגדל בנהריה בבית מסורתי-דתי. שיחק במחלקת הנוער של הפועל נהריה מגיל 16 וחצי בתפקידים התקפיים והצטרף לקבוצה הבוגרת ב-1977, בתפקיד החלוץ. בספטמבר 1978 הושאל עובדיה לשמשון תל אביב, ושם הוסט לעמדת המגן. שנה לאחר מכן נקנה על ידי הקבוצה. מספרו של עובדיה היה 9 בסגל השחקנים, ולרוב היה ממלא את תפקיד המגן ימני, אולם עובדיה היה מגן זריז ומהיר בעל אופי התקפי, ולעיתים קרובות היה מוצב גם בעמדות התקפיות יותר של הקשר הקיצוני ואף בתפקיד החלוץ אותו מילא בנוער.

בעונת 1979/1980 הגיע עם שמשון למקום השלישי, ו-2 עונות לאחר מכן סיימה הקבוצה בתור סגנית האלופה בעונת 1982/1983, שהיה למעשה הישג השיא של המועדון בליגה הבכירה. ב-1983 זומן ושיחק עובדיה בנבחרת האולימפית של ישראל. ב-1985/1986 הגיעה הקבוצה למעמד גמר גביע המדינה שם הפסידה לבית"ר ירושלים לאחר הארכה. בשנים 1986/1987 ו-1987/1988 זכתה הקבוצה בתארים הרשמיים היחידים שלה, גביע הטוטו לעונה זו, כשהוא חלק משמעותי בהרכבה והפך לקפטן הקבוצה. כמו כן בשנים אלו נחשב עובדיה לאחד המגינים האיכותיים בליגה, והגיע לשחק בנבחרת ישראל הבוגרת, שם רשם 12 הופעות בינלאומיות ושער אחד, במשחק ידידות נגד נבחרת מלטה ב-1987.

ב-1991 עבר בהשאלה למכבי יפו, בה שיחק במשך עונה אחת, כשאחריה חזר לשמשון תל אביב. בעונת 1993/1994 סיים עובדיה עם שמשון במקום הרביעי בליגת המשנה, אשר הקנה לה כרטיס למשחקי המבחן מול הפועל חיפה מהליגה הבכירה, אולם שמשון הפסידה ונשארה בליגת המשנה. בתום העונה פרש עובדיה ממשחק פעיל.

תארים והישגים
-------------

שמשון תל אביב
* הליגה הבכירה:
	+ סגנית (1): 1982/1983
	+ מקום שלישי (2): 1979/1980, 1984/1985
* גביע המדינה:
	+ סגנית מחזיקת הגביע (2): 1985/1986, 1989/1990
* גביע הטוטו:
	+ זכייה (2): 1986/1987, 1987/1988

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר FootballDatabase.eu
* תעודת זהות - אבינועם עובדיה, "חבר של כולם", מאת יעקב זיו, כתבת פרופיל על אבינועם עובדיה, עיתון חדשות, 25 בפברואר 1987

הערות שוליים
------------

1. ↑  הכל על שמשון ת"א 1984/1985, חדשות, 9 בספטמבר 1984
2. ↑  סוף סוף: שמשון התאמנה בהרכב מלא, מאת יעקב אלג'ם, עיתון מעריב, 26 בספטמבר 1978
3. 1 2  אשר גולדברג‏, "האוסטרלי קרא לי 'יהודי מלוכלך'. נהגתי בטיפשות", באתר וואלה!‏, 12 באוגוסט 2022
4. ↑  ניר רשף, שמשון וחג במכתש, מעריב, 26 ביולי 1991
5. ↑  אשר גולדברג, מכירת חיסול במכבי יפו, חדשות, 16 באפריל 1992
6. ↑  אלירם מוכתר, שמשון התחילה. עם שנהר, חדשות, 13 ביולי 1992
"**קפה אצל ברטה**" הוא שיר שנכתב על ידי אהוד מנור והלחין נתן כהן. את השיר עיבד מוזיקלית אלברט פיאמנטה. השיר יצא לראשונה באלבומו של יגאל בשן, "קפה אצל ברטה".

רקע לכתיבת השיר
---------------

השיר נכתב בשנת 1974, בתקופה בה צדי צרפתי החל בשלב המעבר ממשחק לבימוי. כאשר החל לביים פרויקט חדש חש צרפתי חרדה, ולכן פנה לקוראת בקלפים שגרה בקרבת ביתו. בהשראת הסיפור כתב מנור את השיר, ושינה את שמה של קוראת הקלפים מרחל לברטה, ואת הקלפים לקפה. ייתכן שעשה זאת כדי לשוות לשיר ניחוח מיסטי-רומנטי.

כהן, שאהב את המילים, הלחין את השיר בשתי דקות. השיר, שהפך ללהיט, הושמע תדיר בתחנות רדיו רבות.

השיר צעד במצעדי הפזמונים השבועיים של הגל הקל מה- 25 בפברואר 1974. הוא צעד במשך 11 שבועות, עד ה-13 במאי אותה שנה. בשיאו שהה השיר במקום הראשון במשך שבועיים. במצעד הפזמונים העברי השנתי לשנת תשל"ד (1974) דורג במקום השישי.

ביצועים לשיר
------------

השיר זכה לביצועים רבים שהידוע בהם הוא של יגאל בשן. את השיר ביצעו הנשמות הטהורות בהופעות. באחת ההופעות נכח הזמר יגאל בשן, והוא ביקש מכהן להקליט את השיר. הקלטת האלבום של הנשמות הטהורות התעכבה בחברת התקליטים, וכהן הסכים שבשן יקליט את השיר, בידיעה שגם ההרכב שלו יקליט את השיר לאלבומם. אלה הביצועים הידועים לשיר.

בשנת 1994 הוציא מני בגר אלבום בשם "דרך השירים" ובו גרסאות כיסוי לשירי רוק ישראלים מכל הזמנים, בהם גרסת כיסוי לשיר.

בשנת 2010 ביצע את השיר, הראל סקעת במסגרת ערב מחווה לצדי צרפתי, "עושים כבוד לצדי צרפתי".

בשנת 2020 הוציא איתי לוי את השיר במסגרת פרויקט המחווה "אם הייתי שר לך- שרים יגאל בשן" לזכרו של בשן. את העיבוד וההפקה המוזיקלית עשו גיא ויהל.

בשנת 2021 ביצע נתן כהן עם אושר כהן את השיר במסגרת "פרויקט צאן ברזל".

בשנת 2023 ביצעו חברי התוכנית זהו זה! את השיר במסגרת תוכניתם.

בשנת 2021 יצר המאייר עומר הופמן איור בהשארת השיר. האיור הוצג בתערוכה "צאן ברזל - גיבורי תרבות מאיירים שירים" במסגרת שבוע האיור 2021 בחסות "ארומה מיוזיק".

קישורים חיצוניים
----------------

* יגאל בשן - קפה אצל ברטה, סרטון בערוץ "יגאל בשן - הערוץ הרשמי", באתר יוטיוב (אורך: 05:04)
* הנשמות הטהורות -קפה אצל ברטה, סרטון בערוץ "מוזיקה ישראלית", באתר יוטיוב (אורך: 03:32)

הערות שוליים
------------

1. ↑  ynet, קפה ליד ברטה, באתר ynet, 24 ביולי 2007
2. ↑  עפר גביש-אירועי זמר, קפה אצל ברטה, איך שיר נולד, באתר עפר גביש - אירועי זמר
3. ↑  דודי פטימר, ‏נתן כהן מ"הנשמות הטהורות": "השידור הציבורי הורג את המוזיקה", באתר מעריב אונליין, 6 בינואר 2018
4. ↑  קפה אצל ברטה – פזמונט, באתר pizmonet.co.il
5. 1 2  רותי קדוש, ‏שירו המפורסם הופך לאיור בתערוכה חדשה: נתן כהן מדבר על הכל, באתר מעריב אונליין, 17 בנובמבר 2021
6. ↑   קפה אצל ברטה, סרטון בערוץ "מני בגר - Topic", באתר יוטיוב (אורך: 05:04)
7. ↑  אסף נבו, ‏אחרי כמה צרות גדולות פתאום תרגיש נפלא, באתר ‏מאקו‏, 13 בדצמבר 2010
8. ↑  רז ישראלי, מרגש: איתי לוי שר יגאל בשן, באתר ישראל היום, 3 בפברואר 2020
9. 1 2   זהו זה! | קפה אצל ברטה (שיר), סרטון בערוץ "כאן 11 - תאגיד השידור הישראלי", באתר יוטיוב (אורך: 04:30)
**הלגיון הבריטי המלכותי** הוא ארגון צדקה בריטי התומך בחיילים משוחררים של הכוחות המזוינים של בריטניה ובני משפחותיהם ופועל להנצחת חללי הכוחות המזוינים של בריטניה.

היסטוריה
--------

הלגיון הבריטי המלכותי הוקם בשנת 1921, לאחר מלחמת העולם הראשונה, כאיחוד של ארבעה ארגונים שהוקמו לתמיכה בחיילים המשוחררים הרבים. דאגלס הייג שהיה מפקד חיל המשלוח הבריטי בקרב הסום ובקרבות נוספים, היה ממקימי הלגיון ושימש כנשיאו הראשון עד למותו בשנת 1928. המטרות של הארגון עם הקמתו היו לדאוג לחיילים המשוחררים, בייחוד לפצועים להשתלב בחזרה בחברה האזרחית. הארגון פעל גם לסייע לחיילים משוחררים למצוא עבודה ותמך במשפחות שאיבדו במלחמה את המפרנס שלהן. כמו כן, פעל הארגון להנצחת החללים. בהמשך התרחבה פעילות הארגון מטיפול בחיילים המשוחררים של מלחמת העולם הראשונה לטיפול בחיילים משוחררים באופן כללי.

בתחילה נקרא הארגון רק "הלגיון הבריטי", אך ב-21 במאי 1971 קיבל הארגון צ'רטר ממלכת הממלכה המאוחדת, אליזבת השנייה ומאז נוסף לשמו הכינוי "המלכותי". בעבר בארגון היו חברים רק חיילים משוחררים, אך כיום כל אזרח בריטי, לא רק חייל משוחרר של הכוחות המזוינים, יכול להיות חבר בלגיון. משרדי הארגון יושבים בלונדון.

בשנת 2004 הוקם סניף רוכבי הלגיון המלכותי הבריטי.

סמל הארגון
----------

סמל הארגון הוא פרח הפרג האדום. זהו גם הסמל של יום הזיכרון בבריטניה. מקורו של סמל זה הוא במרבדי הפרגים שצמחו בשדות הקרב של פלנדריה שבבלגיה, שם לחמו מאות אלפי חיילים בריטים במלחמת העולם הראשונה ורבבות מתוכם נהרגו בהם. הפרגים נזכרים בפואמה המפורסמת בשדות פלנדריה, שחיבר ב-1915 הרופא הצבאי הקנדי לוטננט קולונל ג'ון מק'קרי. צבעם האדום של הפרחים מסמל את שפיכות הדמים שם. הפרג האדם הוא סימן מסחרי רשום של הלגיון ודרך עיקרית שלו לאיסוף תרומות היא מכירת פרחי נייר בצורת פרג אדום לקראת יום הזיכרון הבריטי.

פעילות
------

פסטיבל הזיכרון באלברט הול בשנת 2015
הלגיון הבריטי המלכותי תומך במשפחות של חיילים משוחררים ומחלק יותר מ-30,000 קצבאות חודשיות למשפחות של ותיקי מלחמה או של נופלים שנמצאות בקשיים כלכליים. כמו כן פעילי הארגון מקיימים כ-300,000 ביקורי רווחה בשנה בבתי חיילים משוחררים. הארגון משמש גם כלובי פוליטי למען החיילים. לדוגמה, בשנת 2007, בעקבות קמפיין של הלגיון ניתנה לחיילים עדיפות במסגרת שירות הבריאות הלאומי והם לא נדרשים לחכות בתורים כמו כל האוכלוסייה. כמו כן, הארגון פעל בשנת 2008 למען נתינת אפשרות לחיילי גורקה להתיישב בבריטניה. 

הלגיון פועל גם להנצחת חללי צבא בריטניה. הוא מקיים מדי שנה את פסטיבל הזיכרון בערב לפני יום הזיכרון בממלכה המאוחדת. במקור בוצע בטקס זה רקוויאם העולם של המלחין ג'ון פולדס. כיום בפסטיבל הזיכרון יש הופעות של אמנים אורחים ושל להקות צבאיות, מסדר צבאי ושתי דקות דומיה ומשתתפת בו המלכה, בני משפחת המלוכה, ראש ממשלת בריטניה ושרים בממשלה.

ראו גם
------

* אגודת החיילים והחיילות היהודים לשעבר

קישורים חיצוניים
----------------

ויקישיתוף מדיה וקבצים בנושא **הלגיון הבריטי המלכותי** בוויקישיתוף
* 

* אתר האינטרנט הרשמי של הלגיון הבריטי המלכותי (באנגלית בריטית)
* הלגיון הבריטי המלכותי, ברשת החברתית פייסבוק

* הלגיון הבריטי המלכותי, ברשת החברתית אקס (טוויטר)

* הלגיון הבריטי המלכותי, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 8953 2281
* LCCN: no98085602
* MusicBrainz: 22625c6f-9576-4bd7-881e-d7d363e17236
* VIAF: 130503842
* WorldCat: lccn-no98085602

 |
הרב **יצחק הלוי אפשטיין** (ו' באב תרע"ב, 20 ביולי 1912 – כ"ב בשבט תשכ"ה, 25 בינואר 1965) היה דיין בית דין בתל אביב, ממקימי הרבנות הצבאית ומעורכי האנציקלופדיה התלמודית.

תולדותיו
--------

נולד ברוסיה. למד בישיבת קלצק אצל הרב אהרן קוטלר והרב שך. בשנת תרצ"ה עלה לארץ ישראל בעצת הרב קוטלר כדי ללמוד תורה אצל חותנו הרב איסר זלמן מלצר בירושלים. למד בישיבת חברון בירושלים.

בתחילת שנות ה-40 נישא לתמה, בתו של נח אימרמן, תלמיד ישיבת סלבודקה (שם למד בחברותא עם הרב שך) ולאחר מכן תלמיד ישיבת חברון, מהרוגי מאורעות תרפ"ט בחברון. אפשטיין התקרב לרב מלצר ועם הזמן נהיה נאמן ביתו ומקבוצת תלמידיו הקרובים, ואף סייע לו בעריכת ספרו אבן האזל. בח' בטבת תש"א (1941) נשלח על ידי הרב מלצר לקבל את פני הרב שך ומשפחתו עם עלותם ארצה, בגבול בראש הנקרה. בשנים ה'תש"ז–ה'תש"ח כיהן כרב ופוסק למתיישבי כפר עציון, בתחילה באופן לא רשמי ובהמשך כמינוי רשמי. בתקופה זו התגורר בירושלים ונסע להעביר שיעורים בכפר מספר פעמים בשבוע.

לאחר קום המדינה היה ממקימי הרבנות הצבאית שימש כרב צבאי והגיע עד לדרגת סגן-אלוף. בשנת תשט"ז (1956) מונה לדין בתל אביב. היה מעורכי האנציקלופדיה התלמודית, וכן סדרת אוצר הפוסקים. כן היה מעורכי כתביו של הרב הרצוג.

התגורר בשכונת גבעת רוקח בבני ברק, והיה מקורב לרב שך. נפטר בשנת 1965, ונקבר בהר המנוחות, בסמיכות לקברו של רבו הרב מלצר. את חלקת הקבר רכש הרב שך לעצמו, ולאחר פטירת הרב אפשטיין נידב אותה לצורך קבורתו. בזמן מחלתו ולאחר פטירתו, לאורך תקופה ארוכה, נהג הרב שך לבקר בקביעות מדי שבת את אלמנתו וילדיה בביתם.

צאצאיו
------

בניו: יואל - חתנו של הרב גרשון אריאלי (בנו של הרב יצחק אריאלי); הרב נח - ראש כולל בירושלים; חיים אפשטין - יו"ר מפלגת בני תורה וסגן ראש עיריית ירושלים; והרב איסר זלמן – לשעבר ר"מ בישיבת ההסדר קריית שמונה. בנותיו: נחמה – אשת הפיזיקאי פרופסור יעקב גרינהויז; ורבקה – אשת הרב נחום נריה.

קישורים חיצוניים
----------------

* הנשיא מינה דיינים, דבר, 18 באפריל 1956
* הרב יצחק אפשטיין ז"ל הובא למנוחות, חרות, 28 בינואר 1965
* היום הלוויית הרב אפשטיין ז"ל, חרות, 27 בינואר 1965
* ברוך אליצור (1911-1982), דף שער בספרייה הלאומית

הערות שוליים
------------

1. ↑  ארכיון כפר עציון בספרייה הלאומית.
2. ↑  הודעה על מינוי דיינים, ילקוט הפרסומים תשט"ז, עמ' 849; כתבי מינוי לדיינים בבתי-הדין הרבניים (העתקים), באתר ארכיון המדינה, עמ' 32
3. ↑  מסיבה חגיגית להופעת הספר "היכל יצחק" להגרי"א הרצוג זצ"ל, הצופה, 13 בדצמבר 1960, עמ' 4

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308855205171
* ISNI: 0000 0003 7535 771X
* LCCN: nr93003807
* VIAF: 251920115
* WorldCat (עם VIAF): 251920115

 |
**אנדרו יודי** (באנגלית: **Andrew Eudy**; נולד ב-12 בספטמבר 1996) הוא כדורסלן אמריקאי, המשחק בעמדת הפאוור פורוורד בדצ'ין הצ'כית.

קריירה
------

יודי החל את דרכו כשישחק בפנימייה הצבאית פורק יוניון שבווירג'יניה.

בשנת 2015, החל יודי לשחק באוניברסיטת קמפבל. בעונתו הראשונה במכללה, שותף יודי ב-20 משחקים, בהם העמיד ממוצעים של 0.4 נקודות ו-1.3 ריבאונדים ב-7.0 דקות. בעונתו השנייה, שותף יודי ב-29 משחקים, בהם העמיד ממוצעים של 5.8 נקודות, 4.9 ריבאונדים, 1.8 אסיסטים ו-1.8 חסימות ב-24.7 דקות. בעונתו השלישית, שותף יודי ב-33 משחקים, בהם העמיד ממוצעים של 9.0 נקודות, 4.8 ריבאונדים, 2.7 אסיסטים, 1.9 חסימות ו-1.0 חטיפות ב-24.6 דקות. בעונתו האחרונה במכללה, שותף יודי ב-33 משחקים, בהם העמיד ממוצעים של 11.9 נקודות, 6.8 ריבאונדים, 3.6 אסיסטים ו-1.4 חסימות ב-32.3 דקות.

יודי החל את הקריירה המקצועית שלו בשנת 2019, כשחתם בלוצ'נץ הסלובקית. בלושנץ שותף יודי ב-28 משחקים, בהם העמיד ממוצעים של 6.3 נקודות, 5.3 ריבאונדים ו-1.1 אסיסטים ב-24.6 דקות.

ב-14 בנובמבר 2020 חתם יודי לשלוש שנים באליצור עירוני נתניה מהליגה הלאומית. לאחר פחות פחות מחודש, שוחרר יודי מהקבוצה.

בדצמבר 2020, חתם יודי בהפועל ירושלים כשחקן אימונים. במאי 2021, לאחר שחלק מהזרים של ירושלים עזבו בעקבות מבצע שומר החומות, נרשם יודי בסגל הקבוצה. יודי שותף ב-3 משחקים, בהם העמיד 1.0 נקודות ו-1.3 ריבאונדים ב-4.3 דקות. בנוסף, הגיע השחקן יחד עם הפועל ירושלים לפלייאוף, שם הודחה הקבוצה ברבע הגמר לאחר הפסד 0–2 בסדרה להפועל גלבוע גליל.

בהמשך הוא שיחק בהולנד בקבוצת BAL מליגת משנה. בעונת 2021/22 משחק בצ'כיה.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* נתונים אישיים

הערות שוליים
------------

1. ↑  החתמה משמעותית לנתניה, אנדרו יודי חתם בקבוצה ל-3 שנים!, באתר עמוד הפייסבוק של אליצור עירוני נתניה, ‏14 בנובמבר 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אנדרו יודי"**.
**דוד בן-עוזיאל** (נולד ב-1935, ידוע בכינויו **"טרזן"**) הוא איש מערכת הביטחון וקצין בדרגת אלוף-משנה בדימוס בצה"ל.

ביוגרפיה
--------

בן-עוזיאל נולד בחיפה, למד בבית הספר תחכמוני בעיר ובתיכון בקיבוץ חולדה. במהלך מלחמת העצמאות שימש כרץ-קשר באצ"ל ירושלים. את הכינוי "טרזן" קיבל מחבריו לאחר שהציל נער מטביעה בנחל נעמן.

ב-1952 התגייס במסגרת גרעין נווה איתן לנח"ל. הוא התנדב ליחידה 101, לאחר פירוקה הצטרף ב-1954 לגדוד 890 ושירת כמפקד מחלקת סיירים ומדריך בבית הספר ללוחמה זעירה (קורס לוחמת קומנדו). השתתף במרבית פעולות התגמול בהן מבצע אלקיים, פעולת קיביה, מבצע אגד, פעולת כנרת, מבצע לולב, מבצע יהונתן, מבצע גוליבר ומבצע שומרון. במלחמת סיני השתתף במבצע מכבש (הצניחה במיתלה) ובקרב המיתלה. לאחר המלחמה פיקד על פלוגה א' בגדוד 890.

במשך השנתיים שימש יועץ לצבא האתיופי מטעם צה"ל. בשובו לישראל הקים ופיקד על בא"ח צנחנים בא-ראם. לאחר מכן הקים ופיקד על מתקן אדם. שימש קצין אג"ם של חטיבה 16, סגן מפקד גוש באר שבע, מפקד גדוד וסגן מפקד חטיבה במילואים. הוא שימש שליח במשך שנתיים בדרום אפריקה.

ב-1968 גויס למוסד. עבר קורס קציני איסוף ושירת בתפקידים מבצעיים בעיקר באפריקה עד פרישתו ב-1996. כאיש המוסד נטל חלק במגעים עם הממשל האתיופי, ב-1969 נשלח לדרום סודאן כראש צוות סיור של המקום ולבחון האם יש מקום לשיתוף פעולה, כחלק מהמהלך הישראלית לבנות בריתות במעגל המרוחק יותר. מסקנותיו הביאו לביסוס הקשר עם הדרום סודנים. במשלחת הבאה היה אמון על ההקמה והכשרת צבא המורדים במהלך מלחמת האזרחים הסודאנית הראשונה ואך נטל חלק בפעילות המבצעית. סך הכל היה חבר בשמונה משלחות לאזור, בחמש מהם היה ראש המשלחת. בנוסף, בן-עוזיאל נטל חלק במבצע אחים להעלאתם החשאית של יהודי אתיופיה.

ספרו "בשליחות המוסד לדרום סודן 1969-1972" שיצא לאור ב-2015 בהוצאת טבע הדברים, זיכה אותו בפרס מולדובן לספרות צבאית חדשה.

בן-עוזיאל בעל תואר ראשון מהחוג לאפריקה והמזרח התיכון באוניברסיטת תל אביב.

חיים אישיים
-----------

נשוי לרותי, אב לשני בנים וסב ל-9 נכדים.

קישורים חיצוניים
----------------

ויקישיתוף מדיה וקבצים בנושא **דוד בן-עוזיאל** בוויקישיתוף
* דוד בן-עוזיאל (טרזן) באתר הצנחנים העשור הראשון
* צבי צמרת, טרזן איש המוסד, מייסד דרום-סודן, באתר מידה, 24 באוקטובר 2015
* דוקותיים | טרזן - דוד בן עוזיאל, לוחם בן 81 - חלק א, חלק ב', כאן 11
* נצחיה יעקב, אלכסנדרה לוקש, לקראת נרמול היחסים: "טרזן" הישראלי בעורף האויב הסודני, באתר ynet, 26 באוקטובר 2020
* יוסי מלמן, ‏איש המוסד חושף: כך התערבה ישראל במלחמת האזרחים בסודן, באתר מעריב אונליין, 6 בנובמבר 2015
* קרני אלדד, עלילות טרזן: ממשיך ללחום גם בגיל 85, באתר ישראל היום, 28 בינואר 2021

הערות שוליים
------------

1. ↑  מרדכי חיימוביץ, המבצע שהצנחנים לא מדברים עליו, באתר nrg‏, 31 באוגוסט 2013
הסמל הבינלאומי של מגן דוד אדום
**כוחות ההצלה** הוא שם כללי לכל גופי החירום של המדינה העוסקים בהגנה והצלת חיים בשעת חירום.

כוחות ההצלה המרכזיים בישראל
---------------------------

כוחות ההצלה המרכזיים בישראל הם: מגן דוד אדום (מד"א), שירותי כבאות והצלה (מכבי אש), פיקוד העורף ויחידות צה"ל השונות.

* **מגן דוד אדום בישראל** הוא הגוף הלאומי המופקד על הצלת חיי אדם בימי שגרה ובחירום. מגן דוד אדום בישראל מטפל במצבי חירום רפואיים, מפנה ומטפל בחולים ופצועים.

* **שירותי כבאות והצלה בישראל** (מכבי האש) הם הגורם המציל חיים, מחלץ לכודים ומצמצם ממדי הנזק לרכוש במקרים של דליקות, תאונות דרכים, התפשטות חומרים מסוכנים ופיגועי טרור.

* **יחידת החילוץ וההצלה הארצית של פיקוד העורף** היא יחידת מילואים עם גרעין מצומצם של חיילים סדירים. עם הקמתה היא איחדה בתוכה את כל פלוגות חילוץ והצלה של צה"ל שעסקו עד אז (ראו: פלח"צ), אם כי מאז 2016 שונה שמה ל"חטיבת החילוץ וההדרכה".

* **יחידת החילוץ במשטרת ישראל** המשטרה נמנית עם כוחות הביטחון של מדינת ישראל. בנוסף לתפקידה של משטרת ישראל להגן על החיים והרכוש במדינה ולאכוף את השמירה על החוק, קיימת במשטרה יחידת חילוץ והצלה הפועלת בהתנדבות, בעיקר במטרה לסייע למטיילים הנקלעים לסכנות שונות.

גופים אזרחיים הפועלים בשיתוף פעולה עם כוחות ההצלה הממלכתיים
-----------------------------------------------------------

ברחבי הארץ פועלות תשע יחידות חילוץ אזוריות ושלוש יחידות צוללים מתנדבים אשר הוקמו במטרה לסייע למטיילים שנקלעו לסכנות שונות. המשמר האזרחי מתאם את פעולתן של יחידות אלה. על פי הדיווחים, כמדי שנה יחידות אלה מבצעות כ־280 חילוצים, חלקם מורכבים מאוד.

זק"א - ארגון התנדבותי שקם בעקבות הפיגוע בקו 405 ועזר בטיפול איסוף גופות החללים. מתנדבי זק"א מטפלים בפיגועי טרור, תאונות דרכים, מקרי רצח, התאבדויות ונפטרים גלמודים. בארגון קיימות גם בנוסף יחידות מיוחדות לאיתור חילוץ והצלה שונות כגון: יחידה לאיתור נעדרים, יחידות אופנועים, יחידות טיפוס גלישה וחילוץ, יחידות צוללים ויחידות כלבנים - היחידות השונות עובדות בשיתוף פעולה מלא עם משטרת ישראל ברחבי הארץ.

בהקשר של תאונות דרכים - איתור מיקום התאונה ופינוי מהיר של הפצועים לבתי החולים, עובדים כוחות ההצלה בשיתוף פעולה עם חברת רינג אס.או.אס.

איחוד הצלה - ארגון המתנדבים הלאומי, הוא ארגון התנדבותי שהוקם בשנת 2006 ומטרתו מתן מענה רפואי ראשוני ומקצועי על מנת להציל חיים. הארגון מונה אלפי חובשים, פרמדיקים ורופאים פעילים הפזורים בכל רחבי הארץ והוא מאושר כגוף מסייע רשמי בשעת חירום על ידי משרד הבריאות.

יחידת הכלבנים לישראל - ארגון התנדבותי שקם כדי לטפל בחדירות ליישובים יהודים ביו"ש בעזרת כלבים ובמשך הזמן התרחב גם לתחום של איתור נעדרים. כיום הארגון מונה כ-200 מתנדבים עם כ-30 כלבי הצלה שמפוזרים ברחבי ישראל.
קרי קינג ב-2006
**קרי קינג** (אנגלית: **Kerry Ray King**; נולד ב-3 ביוני 1964 בלוס אנג'לס) הוא גיטריסט אמריקאי משפיע, ממייסדיה של להקת הת'ראש מטאל סלייר.

ביוגרפיה
--------

ב-1981 הציע קינג לג'ף הנמן להקים את להקת סלייר. ראשו המגולח, הסרט הקוצני שעל פרק ידו והקעקועים הרבים שעל גופו הם סימניו המזהים. סולו הגיטרה שלו מאופיין בנגינה מהירה וכאוטית ובוויברטו כבד באופן קיצוני יותר מאשר במלודיה. סגנון נגינתו של קינג לא השתנה כמעט במהלך תקופת פעילותה של סלייר, דבר שהוביל לביקורות על "קיבעונה" של הלהקה. מאידך, נגינתו של קינג השפיעה רבות על הת'ראש מטאל והדת' מטאל, בהם סולם דיאטוני הוא פחות חשוב מאשר ברוק ובמטאל המסורתיים.

קינג הוא כותב השירים העיקרי של סלייר, ומתרכז בעיקר בנושאים שטניסטיים, כאשר הוא מסביר זאת במשיכתו לז'אנר סרטי האימה. הוא התבטא בעבר כי הוא אינו מאמין באלוהים או בשטן, אך הוא כותב על נושאים שטניסטיים משום שלדעתו הכתיבה על השטן מהנה יותר מאשר כתיבה על אלוהים. קינג מבקר את הממסדים הדתיים המאורגנים בקביעות ומתאר את הדת כ"קביים עבור אנשים שהם חלשים מדי מכדי להתמודד עם החיים בכוחות עצמם". קינג כתב את התוכן הגס והאנטי דתי קיצוני של האלבום של סלייר god hates us all. 

לקינג חילוקי דעות מיחוצ"נים עם אושיות מטאל, בהם דייב מאסטיין ממגאדת'. קינג היה הגיטריסט הראשון שלהם, הוא אמר כי הוא "מעריץ את מאסטיין עד היום כגיטריסט", על אף שהוא רואה אותו כאדם "צבוע". קינג ביקר את להקת מאשין הד בעקבות יציאת אלבומם *Supercharger* כאשר טען שהתמסחרו, וכן טען שמאשין הד "אחראית לז'אנר הראפ-מטאל". ב-2007 תיאר את החלטתו של ריק רובין, המפיק של סלייר, להפיק את אלבומה התשיעי של מטאליקה במילים "סטירה בפרצוף" ואף כינה את מטאליקה "ספינה טובעת".

הוא ניגן בגיטרה במספר פרויקטים מלבד אלה של סלייר, ביניהם בשירים "No Sleep till Brooklyn" ו-"(Fight For Your Right (To Party" של הביסטי בויז (בהשפעתו של ריק רובין שעבד עם שתי הלהקות), "Goddamn Electric" של פנטרה, ו-"Dead Girl Superstar" של רוב זומבי.

קינג ידוע גם כמגדל נחשים[דרוש מקור].

קישורים חיצוניים
----------------

ויקישיתוף מדיה וקבצים בנושא **קרי קינג** בוויקישיתוף

* קרי קינג, במסד הנתונים הקולנועיים IMDb (באנגלית)
* קרי קינג, באתר Last.fm (באנגלית)
* קרי קינג, באתר AllMusic (באנגלית)
* קרי קינג, באתר MusicBrainz (באנגלית)
* קרי קינג, אמן באתר Encyclopedia Metallum (באנגלית)
* קרי קינג, באתר Discogs (באנגלית)
* קרי קינג, באתר Songkick (באנגלית)
* קרי קינג, באתר SecondHandSongs

הערות שוליים
------------

1. ↑  פלין ממאשין הד: אני מאוכזב מקרי קינג מסלייר, באתר Blabbermouth.net (אנגלית)
2. ↑  גיבור גיטרה יקר: קרי קינג, באתר Guitar World (אנגלית)
3. ↑  קינג מסלייר: שיתוף הפעולה של ריק רובין עם מטאליקה הוא סטירה בפרצוף, באתר Blabbermouth.net (אנגלית)
4. ↑  קרי קינג: מטאליקה היא ספינה טובעת, באתר Ultimate-Guitar.com (אנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 5101437
* BNE: XX1707290
* BnF: cb17860439w (data)
* ISNI: 0000 0000 7826 6993
* LCCN: no2012089550
* MusicBrainz: 6545b2a5-bbdd-408d-9169-3d7aeade8093
* NKC: js20050725008
* SUDOC: 256779031
* VIAF: 87448840
* WorldCat: lccn-no2012089550

 |
**שפיפון הנגב** (שם מדעי: *Pseudocerastes fieldi*) הוא מין של נחש ארסי המשתייך למשפחת הצפעיים, ונמנה בין תשעת הנחשים הארסיים בישראל. בעבר נחשב לתת-מין של שפיפון פרסי.

תיאור
-----

הוא בעל ראש משולש, וצבעו הכללי צהוב, ועל גבו כתמים חומים בעלי הילות בהירות. קצה זנבו שחור. אורכו מטר, ומשקלו כ-500 גרם. מעל עיניו ישנן מעין זוג "קרניים", אשר בניגוד לפרטים המקרינים של עכן החרטומים, אצל השפיפון קרניים אלו עשויות מספר קשקשים, ולא קשקש אחד, בדומה לעכן, והן קצרות ועבות יותר.

תפוצה
-----

שפיפון הנגב נפוץ בנגב, סיני, מצרים, ירדן, דרום-מערב עיראק, סוריה וערב הסעודית, בעיקר בחולות.

התנהגות
-------

השפיפון שוכן בעיקר בשיחים באזורי חולות. הוא ניזון בעיקר מציפורים ומכרסמים שונים, פרטים צעירים ניזונים בעיקר מלטאות.

מין זה מטיל ביצים, הנקבה מטילה כ-20 ביצים, הבוקעות כעבור חודש לערך.

ההבדל בינו לבין השפיפון הפרסי הוא במספר קשקשיו הנמוך יותר ומארסו שמכיל בעיקר ארס עצבי וזאת בניגוד לארס השפיפון הפרסי הגורם לשטפי דם, בדומה לרוב הצפעיים. לא קיים נסיוב ידוע שמגן מפני הארס שלו.

קריאה נוספת
-----------

* אביעד בר, גיא חיימוביץ ואמיר ארנון, **זוחלים ודו-חיים בישראל - מדריך שדה**, מהדורה שלישית 2022. ISBN 978-965-91880-2-4, עמודים: 242-244

קישורים חיצוניים
----------------

ויקישיתוף מדיה וקבצים בנושא **שפיפון הנגב** בוויקישיתוף
* שפיפון הנגב, באתר ITIS (באנגלית)
* שפיפון הנגב, באתר NCBI (באנגלית)
* שפיפון הנגב, באתר Animal Diversity Web (באנגלית)
* שפיפון הנגב, באתר האנציקלופדיה של החיים (באנגלית)
* שפיפון הנגב, באתר GBIF (באנגלית)

הערות שוליים
------------

1. ↑  שפיפון הנגב באתר הרשימה האדומה של IUCN
**ברברה אנרייט** (באנגלית: **Barbara Enright**; נולדה ב-19 באוגוסט 1949) היא שחקנית פוקר אמריקאית מקצוענית ועורכת המגזין "Woman Poker Player". אנרייט היא אישה היחידה שהגיעה לשולחן הגמר של האירוע המרכזי באליפות העולם בפוקר והראשונה שזכתה בצמיד אליפות העולם בפוקר באירוע פתוח שאיננו לנשים או מוזמנים בלבד. סך הכל זכתה בשלושה צמידים לאורך הקריירה. בשנת 2007 נבחרה להיכל התהילה של הפוקר.

קריירת פוקר
-----------

ב-1986 זכתה אנרייט בצמיד אליפות העולם בפוקר הראשון שלה, בטורניר סטאד לנשים, וזכתה ב-16,400 אלף דולר. ב-1994 היא שחזרה את ההישג וזכתה בצמיד השני שלה באותו הטורניר, ובפרס הראשון של 38,400 דולר, והייתה לאישה הראשונה אשר זכתה בשני צמידים.

ב-1995 הייתה לאישה הראשונה והיחידה אשר הגיעה לשולחן הגמר של האירוע המרכזי, בו היא סיימה במקום החמישי. ב-1996 הייתה לאישה הראשונה שזוכה בצמיד באירוע פתוח שאיננו לנשים או מוזמנים בלבד, כאשר ניצחה בטורניר פוט לימיט טקסס הולדם ובפרס של 180 אלף דולר, והייתה לאישה הראשונה אשר זכתה בשלושה צמידים.

ב-2007 הייתה לאישה הראשונה אשר נבחרה להיכל התהילה של הפוקר.

### צמידי אליפות העולם בפוקר

| שנה | הטורניר | פרס |
| --- | --- | --- |
| 1986 | Women's Seven-Card Stud | 16,400 דולר |
| 1994 | Women's Seven-Card Stud | 38,400 דולר |
| 1996 | Pot Limit Hold'em | 180,000 דולר |

קישורים חיצוניים
----------------

ויקישיתוף מדיה וקבצים בנושא **ברברה אנרייט** בוויקישיתוף

* ברברה אנרייט, באתר The Hendon Mob
* ברברה אנרייט, באתר אליפות העולם בפוקר

הערות שוליים
------------

1. ↑  Hellmuth, Enright Inducted Into Poker Hall of Fame, באתר CardPlayer, ‏6 ביולי 2007 (באנגלית)
**בן חור אחוות** הוא קצין צה"ל בדרגת תת-אלוף, שירת כראש המנהל האזרחי ביהודה ושומרון.

ביוגרפיה
--------

שמו הפרטי ניתן לו על ידי אביו בעקבות הסרט "בן חור" ושם משפחתו הוא עברות מפרסית של מילה מצמד המילים "אחוות אחים".

אחוות שירת בצה"ל במשך 27 שנים, בין היתר היה לוחם ביחידה 504 של אגף המודיעין. שירת גם במנהלת התיאום והקישור.

בשנת 2006 מונה לסגן ראש המנהל האזרחי ומילא תפקיד זה עד שחרורו משירות הקבע במרץ 2011 בדרגת אלוף-משנה.

לאחר שחרורו מונה למנכ"ל חברת התחבורה הציבורית אפיקים ומנהל פעילות ההיסעים בקבוצת "אמנון מסילות".

בעקבות מותו של ראש המנהל האזרחי מוניר עמאר בתאונת טיסה, חזר אחוות לשירות קבע, וביוני 2016 מונה לראש המנהל האזרחי ביהודה ושומרון בדרגת תת-אלוף.

חיים אישיים
-----------

מתגורר במושב ירחיב, נשוי ואב לארבעה.

קישורים חיצוניים
----------------

ויקישיתוף מדיה וקבצים בנושא **בן חור אחוות** בוויקישיתוף
* לילך שובל, "הפלשתינים זולגים לשטחי C ומתישים את המערכת", באתר ישראל היום, 4 באוקטובר 2018

הערות שוליים
------------

1. 1 2  ""הפלשתינים זולגים לשטחי C ומתישים את המערכת" | ישראל היום". *ישראל היום*. נבדק ב-2018-10-05.
2. ↑  קובי פינקלר, ראש המנהל האזרחי החדש נכנס לתפקידו, באתר ערוץ 7, 5 ביוני 2016

| ראשי המנהל האזרחי ביהודה ושומרון |
| --- |
| 

|  |
| --- |
| מנחם מילסון • יגאל כרמון • שלמה אליה • פרדי זך • אפרים סנה • שייקה ארז • גדי זהר • דוד שחף • דב צדקה • אילן פז • כמיל אבו רוקון • יואב מרדכי • מוטי אלמוז • דוד מנחם • מוניר עמאר • בן חור אחוות • רסאן עליאן • פארס עטילה |

 |
**טמאשי** (בהונגרית: **Tamási**) היא עיירה במחוז טולנה, הונגריה. נכון לשנת 2023 מתגוררים בה 7,591 תושבים.

היסטוריה
--------

טמאשי, על שם תומאס הקדוש, עם אוכלוסייה של כ-7,600 נפש, שוכנת 30 ק"מ מזרחית לאגם בלטון (Balaton). העיירה הוקמה בתקופה הרומאית והכנסייה הקתולית במרכז העיר בנויה על חורבות מקדש שהוקם על ידי הרומאים. בין השנים 1525–1665 היה האזור כבוש על ידי הטורקים הפולשים. אופייה של עיירה זו חקלאי, ובה יש חורבות של טירה שנחרבה בעיקר בתקופת מהפכת 1848–1849 על ידי האוסטרים הכובשים. על ראש "וארהגי" (Várhegy) - גבעת הטירה לצד המרחץ התרמי והעיירה, ישנו מגדל תצפית ממנו ניתן לראות את הכרמים ומרתפי היין. הצבא הסובייטי שלט בעיר בין השנים 1945–1989 עד שנפל הגוש המזרחי הסובייטי.

תיירות וטבע
-----------

האטרקציה התיירותית העיקרית של טמאשי היא הספא והמרחצאות באוויר הפתוח. זהו אחד ממכוני הספא היוקרתיים בהונגריה. הסביבה הטבעית ואיכות המים הגבוהה הפכו את טמאשי לספא בעל מוניטין בינלאומיים. המים התרמיים הם בחום 52 צלזיוס ומכילים ריכוזי נתרן, סידן ואשלגן גבוהים. הספא ממוקם בחורשה בגודל 7 דונם והוא פתוח בכל ימות השנה, עם בריכות באוויר הפתוח ובריכת ילדים נפרדת. שביל אופניים באורך 6 קילומטר מקשר בין טמאשי לבין כפר קטן (Pári) וחוצה את הנוף.

שמורת חיות הבר של יער ג'ולאי (Gyulaj) ידועה ביופייה הטבעי. בעבר הייתה בבעלות משפחת אסתרהאזי ושימשה את המשפחה לציד. בתקופה הקומוניסטית בין השנים 1945–1989 הגיעו פקידי המפלגה מבודפשט למסיבות ציד גדולות מאורגנות וקיימו סעודות אכילה ושתייה. תמונות מאירועי ציד אלה ניתן לראות בבית ההארחה המקומי. בשטח של 7.8 דונם ובו עצים מזני אלון ואולמוס, מתגוררת אחת מאוכלוסיית הצבאים הגדולים בעולם. ציפורי מים (צולל ביצות, לבנית) ועופות דורסים (נצים, נשר קירח) נראים באזור אגם פצ'מג (Pacsmag) הסמוך. באזור מאורגנות קייטנות צפרים בהדרכת אורניתולוגים.

יהודים
------

בשנות הארבעים היו בעיירה פחות מ-200 יהודים. במאי 1944, מספר שבועות לאחר פלישת הגרמנים להונגריה, רוכזו בגטו שהוקם בעיירה יהודים מקומיים ויהודים מיישובי הסביבה. הם הועברו לקאפושוואר ומשם גורשו לאושוויץ ביולי.

ערים תאומות
-----------

* רוסיהרוסיה וולגודונסק, מחוז רוסטוב, רוסיה

קישורים חיצוניים
----------------

ויקישיתוף מדיה וקבצים בנושא **טמאשי** בוויקישיתוף
* נתוני העיירה באתר הלמ"ס ההונגרי (באנגלית)
* טמאשי, סרטון באתר יוטיוב

הערות שוליים
------------

1. ↑  טמשי (Tamási), באנציקלופדיה של הגטאות, באתר יד ושם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559760905171
* GND: 1127561502
* LCCN: n81122081
* NKC: ge766639
* VIAF: 132537082
* WorldCat (עם VIAF): 132537082

 |
**תג מאיר: אור במקום טרור** הוא ארגון ישראלי שהוקם בדצמבר 2011. מטרות הארגון, כעולה מפרסומיו, הן "להשמיע קול של סובלנות, כבוד הדדי ומאור פנים כלפי שכנים, זרים וגרים בתוכנו ולמען נזכור כי גרים היינו בארץ מצרים", וכן להתנגד "לתהליכים, פרסומים ודעות גזעניות הבאות בשם היהדות ובכסותה, המסיתות לגזענות מכתימות ומרעילות את החברה הישראלית, לכדי חברה בלתי אנושית וגזענית". לטענתו, הארגון יוצא בפרט נגד פעולות תג מחיר שמבצעים יהודים נגד ערבים.

מבין הארגונים החברים בפורום, ניתן למנות את תנועת בינה, המרכז הרפורמי לדת ומדינה, התאחדות הסטודנטים הארצית, התנועה המסורתית בישראל, התנועה הרפורמית, התנועה הקיבוצית, לוחמים לשלום, מבוי סתום, מכון שיטים, מרכז יעקב הרצוג, מרכז פרס לשלום ולחדשנות, עוז ושלום - נתיבות שלום, ציונות דתית ריאלית, קולך, שומרי משפט - רבנים למען זכויות אדם, שלום עכשיו, שתי"ל ונוע"ם.

פעילות הארגון
-------------

הארגון הוקם בחג החנוכה, תשע"ב (תחילת דצמבר 2011), והחל בעצרות במקומות שבהם אירעו פעולות "תג מחיר".

מפעולות הארגון:

* תמיכה בנפגעי פעולות תג מחיר: ביקורים במקומות שנפגעו ועזרה בשיקומם.
* פעילות נגד גזענות ושנאת זרים, בין השאר במערכת החינוך.
* ביקורים בבתים של נפגעי טרור ערבי.

מספר ארגונים הביעו הזדהות והשתתפו בפעילויות שקיים הארגון.

פעילות הארגון נעשית בתמיכת קרן מוריה, הפדרציה של ניו-יורק, קרן איימס והקרן החדשה לישראל.

בפעולות הארגון השתתפו, בין השאר, הרב בני לאו, פרופסור רחל אליאור, ח"כ רובי ריבלין, אברהם בורג, עמרם מצנע וזוהיר בהלול.

ביוני 2013 העניקה האגודה לזכויות האזרח בישראל לארגון את אות זכויות האדם ע"ש אמיל גרינצוויג.

במרץ 2019 הפגין הארגון לצד ארגונים נוספים מול מעון ראש הממשלה כנגד החיבור בין עוצמה יהודית למפלגת הבית היהודי.

קישורים חיצוניים
----------------

* אתר האינטרנט הרשמי של תג מאיר
* תג מאיר, ברשת החברתית פייסבוק
* ערוץ היוטיוב הרשמי של תג מאיר
* קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**  אתר למנויים בלבד איילת שני, רבני הימין הקיצוני נהנים מחיסיון שאין אפילו לראש הממשלה, באתר הארץ, 6 ביולי 2017

הערות שוליים
------------

1. ↑  החזון שלנו, באתר "תג מאיר"
2. ↑  דף האודות של הארגון
3. ↑  תג מאיר - דו"ח פעילות שנתי – 2016
4. ↑  דף פייסבוק של "תג מאיר"
5. ↑  אמש: תג מאיר באצטדיון טדי, באתר הקרן החדשה לישראל.
6. ↑  מקבלי אות זכויות האדם ע"ש אמיל גרינצוויג לשנת 2012 באתר האגודה לזכויות האזרח בישראל.
7. ↑  ניר חסון, מאות אנשי הציונות הדתית הפגינו מול מעון רה"מ נגד החבירה לעוצמה יהודית, באתר הארץ, 2 במרץ 2019
**אברהם שלמה קמונדו** (1781 - 30 במרץ 1873) היה פילנתרופ יהודי איטלקי והמייסד של משפחת קמונדו.

ביוגרפיה
--------

קמונדו נולד בקונסטנטינופול,  באימפריה העות'מאנית. בשנת 1832 ירש עסק בנקאי והון מאחיו יצחק (שנפטר ללא ילדים), והרחיב אותו באופן משמעותי במהלך חייו, בין השאר באמצעות השקעות בנדל"ן. קמונדו התגורר ברובע גאלאטה עם אשתו קלרה, עימה התחתן ב-25 במאי 1804, ובנם רפאל.

כאשר ונציה הייתה תחת שלטון אוסטרי, הוא קיבל כנתין אוסטרי את התואר אביר מסדר פרנץ יוזף, ובשנת 1854, כנציג הקהילה האוסטרית של קונסטנטינופול, הוא ומשפחתו נסעו לווינה כדי להשתתף בחתונה של הקיסר פרנץ יוזף. בשל הזיקה התרבותית וההיסטורית לאיטליה וב-18 בנובמבר 1865, הוא וכל בני משפחתו קיבלו אזרחות איטלקית. כאשר ונציה הפכה שוב לטריטוריה איטלקית, קמונדו, כאזרח ונציאני, העניק מתנות גדולות למספר מוסדות פילנתרופיים איטלקיים, אשר כהוקרה העניק לו המלך ויקטור עמנואל את התואר רוזן ב-28 באפריל 1867, עם הזכות להעביר את התואר לבן הבכור במשפחה.

### פעילות פילנתרופית

 מדרגות קמונדו ברובע גלאטה, איסטנבול, שנבנה על ידי אברהם קמונדו בסביבות 1870.
הרוזן קמונדו היה בנקאי של הממשל העות'מאני לפני ייסוד הבנק העות'מאני. הוא קיבל פירמאן להיות בעל נדל"ן באימפריה, שעד אז הייתה זכות זו מוגבלת נתיני האימפריה העות'מאנית.

קמונדו היה פעיל למען זכויות היהודים. הוא הקים בקונסטנטינופול קונסיסטוריה(אנ') מרכזית ליהודי האימפריה, שבה היה הנשיא כמעט ברציפות; הוא הכניס רפורמות במינהל הקהילתי; וייסד בשנת 1858 מוסד חינוכי, מוסד קמונדו(אנ'), בפרי פאשה(אנ'), הפרבר העני והצפוף ביותר של הבירה. מוסד חינוכי זה פעל במשך שלושים ושתיים שנה והכשיר את רוב הפקידים היהודים בשירות הממשל העות'מאני.

מותו
----

אברהם קמונדו נפטר בפריז בגיל 88, לשם עבר בשנת 1869.

קמונדו נקבר על פי בקשתו בחלקת הקבר המשפחתית בבית הקברות היהודי. הלווייתו התקיימה ב-14 באפריל 1873, בנוכחות נציגי הממשל העות'מאני.

הערות שוליים
------------

1. ↑  *The Encyclopædia Britannica*, Vol.7, Edited by Hugh Chisholm, (1911), 3; *Constantinople, the capital of the Turkish Empire*
2. ↑  Britannica, Istanbul: *When the Republic of Turkey was founded in 1923, the capital was moved to Ankara, and Constantinople was officially renamed Istanbul in 1930.*
3. ↑  חכמי הספרדים בארץ־ישראל בדורות האחרונים ע.258, שרגא וייס.
**בילי בדאי** (באנגלית: **Billy Liar**) הוא סרט קולנוע בריטי משנת 1963 בבימויו של ג'ון שלזינגר עם טום קורטני בתפקיד הראשי.

התסריט מבוסס על הרומן בילי בדאי מאת קית' ווטרהאוס משנת 1959 שעיבד איתו למחזה ביחד עם וויליס האל. המחזה התפרסם והוצג ברחבי העולם.

בישראל הועלה בילי בדאי בתיאטרון הבימה ב-1963 עם אריק איינשטיין בתפקיד הראשי.

הסרט צולם בשחור לבן בעיר בראדפורד והוא שייך לדרמות כיור המטבח (אנ') שהיו חלק מסרטי הגל הבריטי החדש (אנ') שעסק בחיי מעמד הפועלים קשיי היום בבריטניה.

הסרט היה מועמד לשישה פרסי באפט"א – השחקן הטוב ביותר (טום קורטני), השחקנית הטובה ביותר (ג'ולי כריסטי) הסרט הטוב ביותר, התסריט הטוב ביותר, הצילום הטוב ביותר והסרט הבריטי הטוב ביותר. הסרט הזניק את הקריירה של ג'ולי כריסטי.

ב-1999 בחר מכון הסרטים הבריטי ב"בילי בדאי" במקום ה-76 ברשימת הסרטים הבריטיים הטובים ביותר במאה ה-20.

תקציר העלילה
------------

בילי פישר (טום קורטני) הוא צעיר בריטי המתגורר עם הוריו וסבתו ועובד כפקיד בחברת קבורה. הוא אינו מרוצה ממצבו ומעבודתו ולהקל על מצבו הוא שוקע מדי פעם בדמיון שבו הוא שליט אהוד במדינה בשם אמברוזיה וכל התושבים סוגדים לו. כאשר הוא מתרגז על מישהו (אביו או הבוס שלו), הוא מדמה לעצמו שהוא מצויד בתת-מקלע והורג.

עולם הדמיון שלו גולש גם למציאות היומית והוא ממשיך לשקר לאנשים ומכונה בשם "בילי בדאי".

הוא מחזר אחרי שתי בחורות ומציע להן אירוסים. ברברה (הלן פרייזר) היא בחורה מופנמת ובתולה וריטה (גוונדולין וואטס) היא בחורה דעתנית וצעקנית הדורשת ממנו לתת לה את טבעת האירוסין שהבטיח לה.

התרמית מתגלית כאשר שתיהן נפגשות בנשף ריקודים ביחד עם בילי ומתחילות להתקוטט.

בילי מיואש מעבודתו ושואף לפתוח דף חדש כתסריטאי. הוא מודיע לבוס שלו (לאונרד רוסיטר) על החלטתו להתפטר והבוס מאיים עליו שיתבע אותו לאחר שלא שלח לוחות שנה ללקוחות ולא החזיר את דמי הדואר שקיבל.

בילי שולח מספר תסריטים לבדרן דני בום (לסלי רנדל) המבקר בעיר לרגל פתיחת סופרמרקט אך הוא נדחה. להוריו הוא משקר כי התקבל יפה ומוזמן לבוא ללונדון.

בינתיים פוגש בילי את ליז (ג'ולי כריסטי) ידידתו לשעבר. ליז היא אשת העולם הגדול שהגיעה מלונדון. היא היחידה שמבינה את בילי למרות מגרעותיו ומשכנעת אותו לבוא איתה ללונדון ולהיפתח לעולם הגדול.

בילי מודיע להוריו על החלטתו. אביו מתייחס אליו בבוז. בילי מגיע לבית חולים בו מאושפזת סבתו במצב קשה ולאחר שהיא מתה הוא נפרד מאימו וממהר לתחנת הרכבת שם מחכה לו ליז.

הם עולים על הרכבת אך בילי מפחד להינתק מביתו וסביבתו. הוא הולך לקנות חלב בתחנת הרכבת ובהיעדרו נוסעת הרכבת עם ליז.

בילי חוזר הביתה כשבדמיונו מלווים אותו מאות תושבי אמברוזיה.

קישורים חיצוניים
----------------

* "בילי בדאי", במסד הנתונים הקולנועיים IMDb (באנגלית)
* "בילי בדאי", באתר נטפליקס
* "בילי בדאי", באתר AllMovie (באנגלית)
* "בילי בדאי", באתר Rotten Tomatoes (באנגלית)
* "בילי בדאי", באתר Metacritic (באנגלית)
* "בילי בדאי", במסד הנתונים הקולנועיים KinoPoisk (ברוסית)
* קדימון לסרט בילי בדאי, באתר יוטיוב
* הסבר על בילי בדאי, באתר יוטיוב
* השחקנית שאי אפשר להסתיר ממנה את המבט, באתר הארץ
* בילי בדאי באתר ארכיון "הבימה"

הערות שוליים
------------

1. ↑  בילי בדאי בתיאטרון הבימה
ציור בצבע שמן מאת פורד מדוקס בראון המתאר את סצנת המרפסת המפורסמת מתוך המחזה

|  |  |  |
| --- | --- | --- |
| (מולטימדיה) | 

|  |
| --- |
| מנגינת רומיאו ויוליה  
 |

 |
| לעזרה בהפעלת הקבצים |

**רומיאו ויוליה** היא יצירה מוזיקלית מאת פיוטר איליץ' צ'ייקובסקי המבוססת על מחזה רומיאו ויוליה של שייקספיר. צ'ייקובסקי אפיין את היצירה כאוברטורה-פנטזיה, אך מבנה היצירה מזכיר פואמה סימפונית בצורת סונאטה עם הקדמה ואפילוג. צ'ייקובסקי, בדומה למלחינים אחרים בני דורו, כהקטור ברליוז וסרגיי פרוקופייב, קיבל השראה רבה ממחזותיו של שייקספיר, והלחין בנוסף גם את הסערה ואת המלט המבוססים על מחזותיו.

ליצירה שלוש גרסאות כשהגרסה המוקדמת הושמעה לראשונה ב-16 במרץ 1870, והגרסה הסופית הושלמה עשר שנים לאחר מכן, ב-10 בספטמבר 1880. הפרימיירה של רומיאו ויוליה בגרסתה האחרונה בוצעה בטביליסי רק כעבור שש שנים, ב-1 במאי 1886 תחת ניצוחו של מיכאיל איפוליטוב-איבנוב.

היצירה לא נחלה הצלחה בתחילה, אך כיום היא אחת מיצירותיו המפורסמות של צ'ייקובסקי. נעימת האהבה מתוך האוברטורה הוא החלק המוכר ביותר של היצירה, ונעשה בה שימוש בסרטים רבים כגון "זמר הג'אז", "קלולס" ו"עולמו של ויין", וגם בסדרות כגון "קולומבו", "בובספוג מכנסמרובע", "סאות'פארק", "אנימניאקס", "קים פוסיבול", "סקראבס" ו"רן וסטימפי". חלק מהנעימה מושמע גם במשחק המחשב המצליח The Sims כאשר שתי דמויות במשחק מתנשקות.

קישורים חיצוניים
----------------

* מידע על היצירה "רומיאו ויוליה" באתר מיוזיק בריינז
* רומיאו ויוליה, באתר אנציקלופדיה בריטניקה (באנגלית)
* תווי היצירה באתר IMSLP

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007583411705171
* BnF: cb13910226k (data)
* MusicBrainz work: d33ffabe-159f-3ab0-ba87-e497d7dd4b32
* VIAF: 177002331
* WorldCat (עם VIAF): 177002331

 |